Folketing
2012-12-13

Så bliver der henvist til de her tyske erfaringer. Det er jo rigtig nok, at man også kan læse det bilag, som forslagsstillerne har lagt ved. Men jeg ved nu ikke. Med mit ringe tysk har jeg da fået ud af det, at der dog er nogle forbehold i den rapport. Den udtrykker da ikke bare vild begejstring, som forslagsstillerne har givet udtryk for her. Der er da nogle problematikker, som man ikke mener er afklaret i rapporten. Så vidt jeg kan se, er der spørgsmålet om køn, og der er det navnlig spørgsmålet om unge mænd osv. Der er spørgsmålet om, om det fører til varige adfærdsbegrænsninger, og der er spørgsmålet om, hvilken påvirkning det har på den samlede trafikkultur, sådan som jeg læser det i hvert fald, at der nu sættes 17-årige fri i trafikken, om end de ikke slippes fuldstændig fri i trafikken. Så nogle forbehold er der trods alt i rapporten, på trods af at der jo bestemt også kan henvises til gode erfaringer.